|  |
| --- |
| **Časť III.5 – Formulár doplňujúcich informácií o štátnej pomoci na širokopásmové pripojenie** |

*Tento formulár doplňujúcich informácií by sa mal použiť na oznámenie pomoci, na ktorú sa vzťahujú Usmernenia EÚ pre uplatňovanie pravidiel štátnej pomoci v súvislosti s rýchlym zavádzaním širokopásmových sietí*[[1]](#footnote-1) *(ďalej len „usmernenia o širokopásmových sieťach“).*

|  |
| --- |
| 1. Charakteristiky notifikovaného opatrenia pomoci |

* 1. Opíšte cieľ opatrenia pomoci:

* 1. Vysvetlite, ako opatrenie pomoci zapadá do národnej stratégie rozvoja širokopásmových sietí a cieľov Únie (vrátane stratégie Európa 2020 a digitálnej agendy[[2]](#footnote-2)).

* 1. Predložte dôvody na štátu intervenciu a vysvetlite očakávané prínosy opatrenia pomoci (napr. hospodárske a sociálne výhody, zvýšenie miery pokrytia širokopásmovým pripojením a šírenia internetu atď.).

* 1. Aká kategória sietí sa má opatrením pomoci podporiť?

Chrbticové siete (alebo medzimestské siete),

medziuzlové spoje (t alebo regionálne alebo tzv. middle-mile),

prístupové siete (alebo siete na pripojenie koncových používateľov).

* 1. Ktoré prvky siete sa majú opatrením pomoci podporiť?

Pasívne prvky infraštruktúry,

aktívne zariadenia infraštruktúry.

* 1. Aký typ širokopásmových sietí sa má opatrením pomoci podporiť?

Základné širokopásmové siete (poskytujúce rýchlosť sťahovania aspoň 2 Mbps),

prístupové siete novej generácie („NGA“)[[3]](#footnote-3),

ultrarýchle širkopásomvé siete[[4]](#footnote-4).

* 1. Na aké typy oblastí je opatrenie pomoci zamerané? Zatrieďte cieľové oblasti so zreteľom na jednotlivé segmenty a typ podporovanej siete a zatriedenie zdôvodnite pomocou overiteľných údajov.

Základné biele  Základné sivé  Základné čierne

NGA biele  NGA sivé  NGA čierne

Ultrarýchle biele  Ultrarýchle sivé  Ultrarýchle čierne

* 1. Uveďte akékoľvek ďalšie podstatné informácie na objasnenie všeobecného kontextu opatrenia pomoci:
  2. Aký druh investičného a obchodného modelu sa prijme[[5]](#footnote-5)?

|  |
| --- |
| 1. Proces a poskytnutie opatrenia pomoci |

*Mapovanie, analýza pokrytia*

* 1. Aký je rozsah opatrenia pomoci z hľadiska územného pokrytia?
  2. Uveďte informácie vrátane dátumu a predložte výsledky podrobného mapovania a analýzy pokrytia, ktoré boli vykonané s cieľom jasne určiť cieľové oblasti.

*Verejná konzultácia*

* 1. Opíšte proces a výsledky otvorenej a transparentnej konzultácie s verejnosťou, v rámci ktorých sa všetkým zainteresovaným stranám poskytuje možnosť vyjadriť sa k plánovanému opatreniu pomoci. Predložte príslušné internetové odkazy, na ktorých boli publikované informácie o opatrení.

*Konkurenčné výberové konanie*

* 1. V prípade zavedenia a/alebo prevádzkovania podporovanej siete nezávislým prevádzkovateľom potvrďte, že sa uskutoční konkurenčné výberové konanie v súlade so smernicami EÚ o verejnom obstarávaní[[6]](#footnote-6). Uveďte všetky podstatné informácie v tejto súvislosti:

* 1. Predložte informácie o tom, ako sa vyberie ekonomicky najvýhodnejšia ponuka (vrátane kritérií na vyhodnotenie ponúk a relatívnej váhy, ktorá sa prisúdi každému z vybraných kritérií), pričom sa zohľadňujú kvalitatívne kritériá (napríklad pokrytie, udržateľnosť technologického prístupu alebo vplyv riešenia na hospodársku súťaž) a cena:

* 1. Existujú minimálne požiadavky na služby, ktoré musí podporovaná sieť spĺňať (napr. minimálna šírka pásma, udržateľné služby, minimálne geografické pokrytie atď.)?

áno  nie

* 1. Ak áno, opíšte ich:

*Technologická neutralita*

* 1. Je opatrenie pomoci technologicky neutrálne?

áno  nie

* 1. Ak je odpoveď na otázku v bode 2.8 áno, opíšte, ako je táto zásada zabezpečená:

*Využitie existujúcej infraštruktúry*

* 1. Predložte mapu existujúcej infraštruktúry zavedenej v danej krajine alebo v danom regióne vrátane všetkých nových infraštruktúr, ktoré plánujú komerční prevádzkovatelia v blízkej budúcnosti, t. j. v období troch rokov:

* 1. Vysvetlite, ako je zabezpečené, že prevádzkovatelia, ktorí sa chcú zúčastniť výberového konania, poskytnú všetky podstatné informácie o každej existujúcej infraštruktúre, ktorú v cieľovej oblasti vlastnia alebo kontrolujú:

*Veľkoobchodný prístup*

* 1. Vysvetlite, aký typ povinností umožniť „veľkoobchodný prístup“ bude podporovanej sieti uložený (vrátane prístupu k pasívnej a aktívnej infraštruktúre, práva používať káblovody a stožiare, neaktivované vlákna a pouličné rozvodné skrine) a ako dlho budú povinnosti umožniť tento prístup zachované:

*Stanovenie cien za veľkoobchodný prístup*

* 1. Vysvetlite, ako budú ceny za prístup porovnané s referenčnými hodnotami:

*Mechanizmus spätného vrátenia poskytnutých prostriedkov a monitorovania*

* 1. Bude sa na opatrenie pomoci uplatňovať mechanizmus spätného vrátenia poskytnutých prostriedkov?

áno  nie

* 1. Ak je odpoveď na otázku v bode 2.14 áno, opíšte tento mechanizmus, jeho charakteristiky a trvanie:

* 1. Vysvetlite, ako bude organizované monitorovanie opatrenia pomoci:
  + ktorý orgán verejnej moci bude monitorovanie vykonávať?
  + na ktoré aspekty opatrenia sa bude monitorovanie vzťahovať?
  + ktoré kritériá výkonnosti budú analyzované?
  + aké bude načasovanie monitorovania?

*Národný regulačný orgán*

* 1. Opíšte úlohu národného regulačného orgánu, a to najmä pokiaľ ide o: identifikáciu cieľových oblastí, stanovovanie cien za veľkoobchodný prístup vrátane referenčného porovnávania, riešenia sporov atď:

* 1. Uveďte stanovisko národného regulačného orgánu k navrhovanému zásahu vo forme pomoci a ak je dostupné aj stanovisko vnútroštátneho orgánu pre hospodársku súťaž:

|  |
| --- |
| 1. Kritériá zlučiteľnosti |

Vysvetlite, ako sú v notifikovanom opatrení pomoci splnené podmienky stanovené v oddiele 2.5 usmernení o širokopásmových sieťach, najmä pokiaľ ide o:

*Cieľ spoločného záujmu*

a) Je opatrenie pomoci zamerané na riešenie jasne vymedzených cieľov spoločného záujmu?

áno  nie

b) Ak je odpoveď na otázku v písmene a) áno, opíšte ciele spoločného záujmu, ktoré sa opatrením pomoci sledujú.

*Zlyhanie trhu*

c) Rieši sa opatrením pomoci zlyhanie trhu alebo významné nerovnosti obmedzujúce dostupnosť služieb širokopásmového pripojenia?

áno  nie

d) Ak je odpoveď na otázku v písmene c) áno, opíšte toto zlyhanie trhu a poskytnite všeobecný prehľad o trhu so širokopásmovým pripojením v danej krajine alebo v danom regióne a oblastiach, na ktoré sa zameriava opatrenie pomoci.

Tento prehľad by mal obsahovať informácie o súčasnej úrovni širokopásmového pokrytia, rozsahu pokrytia internetom (počet pripojených domácností, podnikov), dostupnosti služieb podľa technológie, hlavných trendoch na (celoštátnom alebo regionálnom) trhu so širokopásmovým pripojením, o pokrytí mestských/vidieckych oblastí širokopásmovým pripojením, porovnanie maloobchodných cien s cenami účtovanými za rovnaké služby ponúkané v konkurencieschopnejších, ale inak porovnateľných oblastiach alebo regiónoch krajiny, dostupných technologických riešeniach na rozvoj širokopásmového pripojenia a poskytovanie služieb konektivity, o konkurenčnej situácii na trhoch elektronických komunikácií (štruktúra a dynamika trhov), prehľad vnútroštátneho regulačného rámca a existujúcich regulačných povinností pre prevádzkovateľov elektronických komunikácií.

*Vhodný nástroj*

e) Preukážte vhodnosť opatrenia pomoci:

f) Boli už zavedené akékoľvek iné alternatívne (menej rušivé) nástroje na umožnenie poskytovania služieb širokopásmového pripojenia a prekonanie chýbajúcej dostupnosti širokopásmového pripojenia vrátane regulácie *ex ante* alebo stimulácie dopytu?

áno  nie

g) Ak je odpoveď na otázku v písmene f) áno, opíšte tieto iniciatívy a vysvetlite, prečo sa považovali za nedostatočné na dosiahnutie želaných h cieľov v oblasti rozvoja širokopásmového pripojenia:

h) Urobili existujúci prevádzkovatelia siete akúkoľvek súkromnú investíciu v cieľových oblastiach počas uplynulých troch rokoch?

áno  nie

i) Ak je odpoveď na otázku v písmene h) áno, opíšte tieto investície a vysvetlite, prečo existujúca infraštruktúra širokopásmového pripojenia nie je dostatočná na uspokojenie potrieb občanov a podnikov a prečo je štátna pomoc nevyhnutná.

*Stimulačný účinok*

j) Opíšte pozitívne vplyvy, ktoré by opatrenie pomoci malo priniesť.

*Zmena k lepšiemu*

k) Zabezpečí sa opatrením pomoci „zmena k lepšiemu“, pokiaľ ide o dostupnosť širokopásmového pripojenia?

áno  nie

l) Ak je odpoveď na otázku v písmene k) áno, preukážte to porovnaním existujúceho a plánovaného rozmiestnenia siete (t. j. pred plánovaným zásahom a po ňom). Najmä podrobne opíšte, či a do akej miery budú vykonané významné nové investície do širokopásmových sietí a aké nové schopnosti budú uvedené na trh, pokiaľ ide o dostupnosť a kvalitu služieb širokopásmového pripojenia:

m) Vysvetlite očakávané zmeny v správaní príjemcu(-ov) opatrenia pomoci:

n) Preukážte, že v prípade neposkytnutia štátnej pomoci by sa nerealizovali podobné investície do širokopásmových sietí v rovnakom časovom rámci a/alebo za rovnakých podmienok:

*Primeranosť*

o) Vysvetlite, ako je zabezpečené, že opatrenie pomoci je obmedzené na nevyhnutné minimum:

*Narušenie hospodárskej súťaže a ovplyvnenie obchodu*

p) Vysvetlite potenciálne negatívne účinky opatrenia pomoci na hospodársku súťaž a obchod (napr. možnosť vytesnenia súkromných investícií alebo posilnenia dominantného postavenia) a uveďte, ktoré prvky návrhu opatrenia[[7]](#footnote-7) by mohli tieto riziká minimalizovať:

|  |
| --- |
| 1. Ďalšie informácie |

Tu uveďte akékoľvek ďalšie informácie, ktoré považujete za dôležité na posúdenie príslušného opatrenia podľa usmernení o širokopásmových sieťach, alebo akékoľvek ďalšie informácie, ktoré sú podstatné z hľadiska pravidiel hospodárskej súťaže a vnútorného trhu Únie[[8]](#footnote-8).

1. Usmernenia EÚ pre uplatňovanie pravidiel štátnej pomoci v súvislosti s rýchlym zavádzaním širokopásmových sietí (Ú. v. EÚ C 25, 26.1.2013, s. 1). [↑](#footnote-ref-1)
2. Európa 2020 – Stratégia na zabezpečenie inteligentného, udržateľného a inkluzívneho rastu, KOM(2010) 2020. [↑](#footnote-ref-2)
3. Podrobné informácie pozri v bodoch 56 až 60 usmernení o širokopásmových sieťach. [↑](#footnote-ref-3)
4. Podrobné informácie pozri v bodoch 82 až 85 usmernení o širokopásmových sieťach. [↑](#footnote-ref-4)
5. Pozri, napríklad, príručku Komisie o investíciách do vysokorýchlostných širokopásmových sietí (<http://ec.europa.eu/regional_policy/sources/docgener/presenta/broadband2011/broadband2011_en.pdf>). [↑](#footnote-ref-5)
6. Smernica Európskeho parlamentu a Rady 2014/23/EÚ z 26. februára 2014 o udeľovaní koncesií (Ú. v. EÚ L 94, 28.3.2014, s. 1), smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. L 94, 28.3.2014, s. 65) a smernica Európskeho parlamentu a Rady 2014/25/EÚ z 26. februára 2014 o obstarávaní vykonávanom subjektmi pôsobiacimi v odvetviach vodného hospodárstva, energetiky, dopravy a poštových služieb a o zrušení smernice 2004/17/ES (Ú. v. L 94, 28.3.2014, s. 243). [↑](#footnote-ref-6)
7. Napríklad vybratý investičný a obchodný model, veľkosť a charakteristika geografických oblastí zásahu alebo opatrenia na riedenie projektových nákladov. [↑](#footnote-ref-7)
8. Zoznam rozhodnutí Komisie o štátnej pomoci pre širokopásmové siete je dostupný na domovskej stránke GR pre hospodársku súťaž: <http://ec.europa.eu/competition/sectors/telecommunications/broadband_decisions.pdf>. [↑](#footnote-ref-8)